CELEX: 32014D0943
Language: sk
Date: 2014-12-19 00:00:00
Title: 2014/943/EÚ: Vykonávacie rozhodnutie Rady z  19. decembra 2014 o vymenovaní predsedu, podpredsedu a ostatných členov Jednotnej rady pre riešenie krízových situácií na plný úväzok

23.12.2014   
            
            
               SK
            
            
               Úradný vestník Európskej únie
            
            
               L 367/97
            
         VYKONÁVACIE ROZHODNUTIE RADY
   z 19. decembra 2014
   o vymenovaní predsedu, podpredsedu a ostatných členov Jednotnej rady pre riešenie krízových situácií na plný úväzok
   
      (2014/943/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1), a najmä na jeho článok 56 ods. 6,
   so zreteľom na návrh Európskej komisie,
   keďže:
   
               (1)
            
            
               Nariadenie (EÚ) č. 806/2014 nadobudlo účinnosť 19. augusta 2014.
            
         
               (2)
            
            
               S cieľom zabezpečiť rýchly a účinný rozhodovací proces pri riešení krízových situácií má byť Jednotná rada pre riešenie krízových situácií zriadená na základe článku 42 ods. 1 nariadenia (EÚ) č. 806/2014 („Jednotná rada“) osobitnou agentúrou Únie s osobitnou štruktúrou zodpovedajúcou jej úlohám.
            
         
               (3)
            
            
               Zložením Jednotnej rady by sa malo zabezpečiť, aby sa náležite zohľadnili všetky záujmy relevantné z pohľadu postupov riešenia krízových situácií. Vzhľadom na úlohy Jednotnej rady by sa mali vymenovať predseda, podpredseda a štyria ďalší členovia Jednotnej rady na plný úväzok.
            
         
               (4)
            
            
               Podľa článku 56 ods. 7 nariadenia (EÚ) č. 806/2014 je funkčné obdobie prvého predsedu Jednotnej rady vymenovaného po nadobudnutí účinnosti uvedeného nariadenia tri roky s možnosťou obnovenia raz na obdobie piatich rokov. Podľa článku 56 ods. 5 nariadenia (EÚ) č. 806/2014 je funkčné obdobie podpredsedu a štyroch ďalších členov Jednotnej rady na plný úväzok päť rokov.
            
         
               (5)
            
            
               Komisia 19. novembra 2014 predložila Európskemu parlamentu užší zoznam kandidátov na vymenovanie na pozície predsedu, podpredsedu a štyroch ďalších členov Jednotnej rady na plný úväzok v súlade s článkom 56 ods. 6 nariadenia (EÚ) č. 806/2014. Komisia 5. decembra 2014 predložila Európskemu parlamentu návrh na vymenovanie predsedu, podpredsedu a štyroch ďalších členov Jednotnej rady na plný úväzok. Európsky parlament tento návrh schválil 16. decembra 2014,
            
         PRIJALA TOTO ROZHODNUTIE:
   Článok 1
   1.   Táto osoba sa vymenúva za člena Jednotnej rady pre riešenie krízových situácií na plný úväzok na funkčné obdobie troch rokov od nadobudnutia účinnosti tohto rozhodnutia:
   
                
            
            
               Pani Elke KÖNIG, predsedníčka.
            
         2.   Tieto osoby sa vymenúvajú za členov Jednotnej rady pre riešenie krízových situácií na plný úväzok na funkčné obdobie piatich rokov od nadobudnutia účinnosti tohto rozhodnutia:
   
               —
            
            
               Pán Timo LÖYTTYNIEMI, podpredseda,
            
         
               —
            
            
               Pán Mauro GRANDE, riaditeľ pre stratégiu a koordináciu,
            
         
               —
            
            
               Pán Antonio CARRASCOSA, riaditeľ pre plánovanie riešenia krízových situácií,
            
         
               —
            
            
               Pani Joanne KELLERMANN, riaditeľka pre plánovanie riešenia krízových situácií,
            
         
               —
            
            
               Pán Dominique LABOUREIX, riaditeľ pre plánovanie riešenia krízových situácií.
            
         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 19. decembra 2014
      
         
            Za Radu
         
         
            predseda
         
         S. GOZI
      
   
   
      (1)  Ú. v. EÚ L 225, 30.7.2014, s. 1.